En middelsstor (7-8,5 millimeter), blankt svart løpebille med påfallende stort hode, oftest med noe metallisk (gjerne kobberaktig) glans. Hodet er stort og bredt med ganske store, rundet utstående fasettøyne og kraftige kjever som er nesten så lange som resten av hodet. Antennene er knapt så lange som hode + pronotum. Pronotum er rundet, betydelig bredere enn langt, med avlange groper ved roten på hver side. Dekkvingene er jebnbrede med dype punktstriper.